दो माह से सड़क पर रिस रहा था पानी, 8 घंटे की मशक्कत कर किया गया दुरुस्त
पिछलेदो माह से वाटर सप्लाई पाइप की लीकेज को तलाश रहे पेयजल स्वच्छता विभाग के कर्मचारियों ने गुरुवार को आठ घंटे की मशक्कत के बाद इसकी मरम्मत की। इससे पहले विभाग के कर्मियों ने चार बार लीकेज की तलाश के लिए कई जगह सड़कों पर गड्ढा खोदा, लेकिन उनको लीकेज नहीं मिली। मंगलवार को भाजपा के एक कार्यकर्ता ने वाटर लीकेज की तस्वीर खींचकर फेसबुक पर डाल दी। जिले के अधिकारियों ने जब यह तस्वीर देखी तो विभाग के कार्यपालक अभियंता को तुरंत इसे दुरुस्त कराने का निर्देश दिया। इसके बाद विभाग के द्वारा इसे ठीक कराया गया। इस दौरान पोस्ट ऑफिस चौक के पास से लेकर हवाई अड्डा जाने वाले मार्ग महिला कॉलेज के पिछले गेट तक करीब 10 घंटे तक सड़क को जाम रखा गया।
क्या है मामला
मधुबाजारचौक के पास दो माह से सप्लाई पाइप लाइन का पानी रिस रहा था। स्थानीय लोगों ने इसकी शिकायत पेयजल स्वच्छता विभाग से की थी। चार बार कोशिश करने के बाद पांचवीं बार में कर्मियों को लीकेज तलाशने में सफलता मिली। इसके लिए विभाग के कनीय अभियंता धमेंद्र कुमार सुबह 7 बजे ही जेसीबी मशीन कर्मियों के साथ मौके पर पहुंच गए। दोनों ओर सड़क जाम करने के बाद सड़क की खुदाई का काम शुरू किया गया।
करनीपड़ी 4 फीट की खुदाई
लीकेजतलाशने के लिए विभाग के कर्मियों को चौक पर करीब 10 फीट चौड़ा गड्ढा खोदना पड़ा। इसके बाद ही लीकेज को तलाशा जा सका। इसी क्रम में पाया गया कि करीब 4 फीट गहराई में वाटर फिल्टर हाउस से राइजिंग की पाइप के अलावा सप्लाई का पाइप भी यहां से गुजर रहा है। यह पाइप टुंगरी के संप तक जाता है। करीब 4 इंच चौड़ी सप्लाई पाइप के ज्वाइंट से पानी रिस रहा था।
मधुबाजार चौक पर लीकेज तलाश करने के लिए सड़क की खुदाई करते कर्मी।
पोस्ट ऑफिस चौक के पास सड़क पर लगाया गया बैरियर।
^मधुबाजार चौक के पास वाटर लीकेज को दुरुस्त करने के लिए चार बार सड़क को खोदना पड़ा, लेकिन सफलता नहीं मिल रही थी। गुरुवार को पांचवीं बार युद्धस्तर पर काम लगाया गया। काफी मशक्कत के बाद लीकेज मिला, जिसे दुरुस्त कर दिया गया है। पथ निर्माण को विभागीय नियमानुसार राशि का भुगतान किया जाएगा। धर्मेंद्रकुमार, जेई, पेयजल स्वच्छता विभाग
दरअसल पूर्व में यह सड़क मोहल्ले के गलीनुमा सड़क तक ही सीमित थी। राज्य अलग होने के बाद यह एनएच 75 से जुड़ गई। इससे इस सड़क पर ट्रैफिक लोड बढ़ गया। इस मार्ग से होकर यात्री बसों के अलावा भारी मालवाहक वाहन गुजरते हैं। मालवाहक वाहनों के लोड को करीब 63 साल पुराना सप्लाई पाइप बर्दाश्त नहीं कर सका
जिस सड़क पर दो माह से पानी रिस रहा था, पथ निर्माण विभाग ने उसे करीब 9 माह पहले ही बनाया था। सड़क को खोदने के बाद देर शाम वहां मिट्टी भर दिया गया। इस मिट्टी को बैठने में करीब 10 दिन लगेंगे। इसके बाद ही सड़क दुरुस्त होगी।
सड़क जाम रहने के कारण वाहनों के आवागमन में लोगों को काफी परेशानी का सामना करना पड़ा, वहीं लीकेज को ढूंढ निकालने के बाद मधुबाजार के लोगों की पानी की परेशानी दूर हो गई-है। हालांकि लीकेज ठीक करने के लिए सड़क खोदने के क्रम में दो मोबाइल कंपनियों का केबुल कट गया। केबल कटने की जानकारी मिलते ही दोनों कंपनियों के कर्मी मौके पर पहुंचे करीब 3 घंटे की कोशिश के बाद शाम में दुरुस्त किया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva